tartuNLP/wikipedia-smugri-20251201 huggingface dataset:
Tegetthoff-luokka

Tegetthoff-luokka oli Itävalta-Unkarin laivaston neljän dreadnought-taistelulaivan muodostama alusluokka, jotka valmistettiin hieman ennen ensimmäistä maailmansotaa. Luokka on nimetty amiraali Wilhelm von Tegetthoffin mukaan. Sitä nimitetään toisinaan Viribus Unitis -luokaksi.
Tausta.
Italian kuninkaallisen laivaston aloitettua ensimmäisen dreadnought-taistelulaivansa valmistuksen Itävalta-Unkarin asevoimien ylipäällikkö Rudolf Montecuccoli ilmoitti 20. helmikuuta 1908, että maa voisi valmistaa uuden sukupolven 18 000 – 19 000 tonnin taistelulaivan. Saksan keisarikunta laski 1908 vesille ensimmäisen dreadnought-taistelulaivansa "SMS Nassaun", mikä kiihdytti laivastokilpailua suurvaltojen välillä. Italian hyväksyttyä Lontoon laivastosopimuksen taistelulaivan valmistusta viivytettiin, vaikka virallisena selityksenä oli aluksen uudelleen suunnittelun aiheuttama viivytys.
Itävallan laivastoesikunta antoi lokakuussa 1908 määräyksen suunnittelun aloittamisesta ja teki esityksen avoimesta suunnittelukilvasta laivastoinsinööreille. Kummankin toimenpiteen tuloksia arvioitiin seuraavan puolen vuoden aikana. Triesten telakka esitteli maaliskuussa 1909 viisi erilaista suunnitelmaansa, kun kävi ilmi italialaisten päättäneen ottaa "Dreadnought A:ssa" (nimetty "RN Dante Alighieriksi") käyttöön kolmitykkiset tornit. Italialaisten suunnitelma muutti suunnitteluperusteita, jolloin uusien alusten pääaseiksi valittiin kolmitykkiset tornit ja Saksasta pyydettiin tietoja Kaiser-luokan alusten piirustuksista.
Huhtikuussa saatiin Saksasta saatiin pyydetyt tiedot, mutta niiden vaikutusta alusten suunnitteluun voitaneen pitää rajallisena. Uusien taistelulaivojen piirustukset hyväksyttiin jo 27. huhtikuuta.
Suunnittelu.
Tegethoff-luokan alukset suunnitteli Siegfried Popper. Alusten propulsiojärjestelmään kuului kaksitoista Yarrow-kattilaa lukuun ottamatta "Szent Istvánia", jossa oli kaksitoista Babcock-kattilaa. Alusten neljään akseliin oli kytketty Parsons-turbiinimoottorit paitsi "Szent Istvániin", jossa oli kahteen akseliin kytketty AEG-turbiinit. Järjestelmä tuotti akseleihin 25 000 hevosvoimaa, mikä mahdollisti 20 solmun nopeuden. Alusten toimintamatka oli 10 solmun nopeudella 4 200 merimailia.
Alusten pääaseistuksena oli kaksitoista Škodan 30,5 senttimetrin 45 pituuskaliiperin tykkiä asennettuina neljään torniin, joista kaksi oli etukannella ja kaksi takakannella. Apuaseina oli kaksitoista 15 senttimetrin 50 pituuskaliiperin ja kahdeksantoista Škodan 6,6 senttimetrin 45 pituuskaliiperin tykkiä. Aseistuksen täydensivät neljä 53 senttimetrin torpedoputkea. Vuonna 1915 kuusi tykkitornien B ja Y päälle asennetut 6,6 senttimetrin tykit korvattiin kahdella 6,6 senttimetrin 45 pituuskaliiperin ilmatorjuntatykillä. Ilmatorjuntatykit vaihdettiin vuodesta 1917 alkaen neljään uuteen 6,6 senttimetrin 50 pituuskaliiperin ilmatorjuntatykkiin.
Alukset.
Luokan aluksista kolme rakennettiin Triestessä ja neljäs ("SMS Szent István") Fiumessa, jolloin rakennustyöt saatiin jaettua kaksoismonarkian kummankin maan kesken. Telakoista johtuvien erojen vuoksi Fiumessa rakennettu alus oli pienempi ja valmistui hitaammin.
Telinevoimistelun maailmanmestaruuskilpailut 2010

Vuoden 2010 telinevoimistelun maailmanmestaruuskilpailut järjestettiin Rotterdamissa, Alankomaissa 16.–24. lokakuuta. Kilpailupaikkana toimi Ahoy Rotterdam –areena. Rotterdamin MM-kilpailut toimivat myös alustavana karsintakilpailuna Lontoon vuoden 2012 kesäolympialaisiin. 
Suomen joukkue.
Suomen Voimisteluliitto lähetti MM-kilpailuihin joukkueen, joka koostui kuudesta mies- ja kuudesta naisvoimistelijasta. Näin Suomi osallistui myös kummankin sukupuolen joukkuekilpailuun. 
Miehet.
Vain Niva otteli kaikilla telineillä.
Nagorskin piiri

Nagorskin piiri () on kunnallinen itsehallintoalue Kirovin alueella Venäjällä. Alueen koillisosassa sijaitsevan piirin pinta-ala on 7235,78 neliökilometriä. Asukkaita on 11 600 henkeä (vuonna 2010).
Nagorskin piiri on muodostettu vuonna 1935 aikaisemman Sinegorjen piirin alueesta. Vuonna 1953 siihen liitettiin lakkautetut Polomin ja Šestakovon piirit. Piiri rajoittuu idässä Kirovin alueen Ylä-Kaman, etelässä Belaja Holunitsan ja lounaassa Slobodskoin piireihin sekä luoteessa ja pohjoisessa Komin tasavaltaan. Seutu sijaitsee taigan etelä- ja keskivyöhykkeiden rajalla. Pinta-alasta 89,6 % on metsää. Yleisimmät puulajit ovat kuusi ja jalokuusi. Suurimmat joet ovat piirin etelärajalla virtaava Vjatka ja sen sivujoki Kobra. Hyötykaivannaisiin kuuluvat turve, fosforiitti, hiekka ja sora.
Piiriin kuuluu Nagorskin kaupunkimainen taajama (kaupunkikunta) sekä viisi maalaiskuntaa: Kobra, Meteli (keskuspaikka Baželka), Mulino, Sinegorje ja Tšeglaki. Hallinnollinen keskus on Nagorsk, josta on 130 kilometriä alueen pääkaupunkiin Kiroviin. Asutuskeskuksia on yhteensä 66. Kaupunkiväestön osuus on 40,5 %.
Seudun läpi kulkee Sinegorjen ja Slobodskoin välinen kestopäällystetty maantie. Talous perustuu metsä- ja puunjalostusteollisuuteen. Lisäksi on pienimuotoista elintarviketeollisuutta. Maatalous tuottaa viljaa, maitoa ja lihaa. Maatalousyrityksiä on viisi ja yksityistiloja 30.
Piirissä toimii 7 lastentarhaa, 10 koulua sekä lasten ja nuorten keskus. Kulttuurilaitoksia ovat lasten taidekoulu, kansantaiteen keskus, kulttuuritalot ja kirjastot. Paikallislehtenä ilmestyy "Nagorskaja žizn" (”Nagorskin elämä”). Nähtävyyksiin kuuluu vuonna 1767 valmistunut Nagorskin Kristuksen syntymän kirkko.
Nagorsk

Nagorsk () on kaupunkimainen taajama Kirovin alueella Venäjällä. Se sijaitsee Vjatkan rannalla 130 kilometriä Kirovista koilliseen. Taajama on Nagorskin piirin keskus. Asukkaita on 4 700 henkeä (vuonna 2010).
Nagorsk on Vjatkan yläjuoksun vanhimpia venäläisasutuksia. Asiakirjoissa se mainitaan ensimmäisen kerran vuonna 1585. Aikaisempia nimityksiä ovat "Gory", "Roždestvenskoje" ja "Nagorskoje". Vuonna 1935 Nagorskin kylästä tuli samannimisen hallintopiirin keskus ja vuonna 1965 se sai kaupunkimaisen taajaman statuksen.
Taajamasta on asfaltoitu maantie Slobodskoihin. Talous perustuu metsä- ja puunjalostusteollisuuteen. Nagorskissa on keskikoulu, lasten ja nuorten keskus, taidekoulu, kansantaiteen keskus, piirin keskuskirjasto ja piirisairaala. Paikallislehtenä ilmestyy "Nagorskaja žizn" (”Nagorskin elämä”). Nähtävyyksiin kuuluu vuonna 1767 valmistunut Kristuksen syntymän kirkko.
Elizabeth Tweddle

Elizabeth ”Beth” Kimberly Tweddle, MBE (s. 1. huhtikuuta 1985 Johannesburg, Etelä-Afrikka) on brittiläinen telinevoimistelija, maailman- ja euroopanmestari.
Tweddle on erikoistunut eritasonojapuihin ja permantoon, joilla hän on saavuttanut muiden mitalien lisäksi kolme maailman- ja kuusi Euroopan mestaruutta.
Maastohiihdon maailmancup 2010–2011

Maastohiihdon maailmancup 2010–2011 oli historian 30. virallinen maailmancup-kausi. Se alkoi 20. marraskuuta 2010 Ruotsin Jällivaarassa ja päättyi 20. maaliskuuta 2011 Falunissa.
Lähde: FIS
Lähde: FIS
Roope Korhonen

Mikko Robert ”Roope” Korhonen (s. 19. huhtikuuta 1981) on suomalainen pesäpalloilija, joka pelaa Sotkamon Jymyssä. Korhonen on mitalitilastossa ja lyöntitilastoissa kaikkien aikojen menestynein pesäpalloilija. 
Korhonen pelasi pitkään kopparina, mutta sittemmin hänen roolikseen on muodostunut kotiuttajajokeri. Korhonen on pelannut Superpesiksessä 616 ottelua, joissa hän on lyönyt 79+1539=1618 juoksua ja tuonut 346 juoksua. Kärkilyöntejä on kertynyt 3125. Ylemmissä pudotuspeleissä hän on pelannut 268 ottelua, joissa hän on lyönyt 25+546=571 juoksua ja tuonut 138 juoksua. Kärkilyöntejä on kertynyt 1241.
Korhonen on pelannut myös Ykköspesistä Haapajärven Pesä-Kiilojen riveissä 11 ottelua vuonna 2002. Näissä otteluissa hän löi 1+20=21 juoksua ja toi 12 juoksua. Kärkilyöntejä kertyi 75. Tilastot päivitetty 17.11.2024.
Nita Naldi

Nita Naldi (oik. Anita Donna Dooley ) oli yhdysvaltalainen mykkäelokuvien näyttelijä. Naldi oli 1920-luvulla yksi yhdysvaltalaisen elokuvan suurimmista vampeista. Hänen tunnetuimpia elokuviaan ovat kolme elokuvaa Rudolph Valentinon kanssa: "Verta ja hiekkaa" (1922), "Hääyö" (1924) ja "Kobra-käärme" (1925).
Naldi lopetti elokuvauransa 1927, mutta esiintyi vielä teatterissa 1930-luvulla ja 1940-luvun alussa. Hänen viimeinen julkinen esiintymisensä oli 1952 näytelmässä "In Any Language".
Howard Cosell

Howard William Cosell [koʊˈsɛl] (syntyjään Cohen; 25. maaliskuuta 1918 – 23. huhtikuuta 1995) oli yhdysvaltalainen urheilujournalisti, joka muistetaan itsevarmasta esiintymistyylistään. Hän aloitti uransa ABC:n urheiluselostajana 1950-luvulla ja on vaikuttanut eläytyvällä tyylillään monien myöhempien urheiluselostajien tyyliin. Uransa aikana hän selosti mm. nyrkkeilyä, amerikkalaisen jalkapallon NFL-otteluita ja olympialaisia.
Cosell selosti ammattilaisnyrkkeilyä vuoteen 1982 asti. Hänet muistetaan erityisesti Joe Frazierin ja George Foremanin välisestä maailmanmestaruusottelusta, joka päättyi Foremanin voittoon. Kun Frazier kaatui kanveesiin, Cosell huusi innostuneena kolme kertaa: "Down goes Frazier!". Tämän lisäksi hänet tunnettiin Muhammad Alin ystävänä ja tukijana. Kun Ali otteli Foremania vastaan maailmanmestaruudesta vuonna 1974 "The Rumble in the Jungle" -ottelussa, oli Cosell ainoa merkittävä toimittaja, joka ennen ottelun alkua uskoi Alin voitonmahdollisuuksiin. Muhammad Ali voitti ottelun kahdeksannessa erässä teknisellä tyrmäyksellä. Cosell jätti nyrkkeilyn selostettuaan Larry Holmesin ja Randall Cobbin välistä maailmanmestaruusottelua vuonna 1982. Holmes oli ottelussa ylivoimainen, vaikka yhteenotto venyikin täyden viidentoista erän pituiseksi. Ottelu käytiin vain viikkoa kohtalokkaan Ray Mancinin ja Kim Duk-Koon ottelun jälkeen, eikä Cosell voinut ymmärtää, miksi tuomari antoi ottelun jatkua niinkin pitkään.
Richard Carlson

Richard Carlson (29. huhtikuuta 1912 Albert Lea, Minnesota – 25. marraskuuta 1977 Encino, Kalifornia) oli yhdysvaltalainen näyttelijä, käsikirjoittaja ja ohjaaja. Aluksi Carlson esiintyi Broadwaylla. Hän siirtyi Hollywoodiin 1938, kun David O. Selznick pyysi häntä käsikirjoittajaksi elokuvaan "Koko perhe hummaamassa". Elokuvan päätähti Janet Gaynor taas halusi, että Carlson myös näyttelee elokuvassa.
Carlsonin esikoisohjaus oli vuonna 1954 omaan käsikirjoitukseen perustuva "Avaruuden sankarit", jossa hän myös näytteli. Televisiossa Carlsonilla oli päärooli sarjoissa "I Led Three Lives" ja "Mackenzie's Raiders". Carlson on saanut tähden Hollywood Walk of Famelle.
Jakovlev Jak-15

Jakovlev Jak-15 (ven. Яковлев Як-15, ) oli varhainen neuvostoliittolainen suihkuhävittäjä. Kone oli myös ensimmäinen neuvostoliittolainen suihkukone, joka ilmatankattiin onnistuneesti.
Kehitys.
Kone oli yksi monista, joiden suunnittelu aloitettiin Kremlin pyynnöstä huhtikuussa 1945. Koneen runko perustui mäntämoottoriseen Jakovlev Jak-3:een ja moottorina käytettiin Saksasta saatua Junkers Jumo 004:ää. Junkersin moottorista valmistettiin Tumanski RD-10 -nimellä versiota koneeseen. Koneen ensilento oli 24. huhtikuuta 1946.
Muutoksina Jak-3:een nokkaa jouduttiin muuttamaan huomattavasti, pyrstöä laajennettiin ja kolmas polttoainesäiliö lisättiin moottorin päälle. Alarunkoon asennettiin kromiteräslevy suojaamaan rakenteita moottorista purkautuvilta kuumilta kaasuilta. Aseistuksena oli yksi ŠVAK-tykki ja kaksi UBS-konekivääriä. 
Kone oli toinen venäläinen suihkuhävittäjä MiG-9:n jälkeen, joka lensi aiemmin samana päivänä.
Tuotanto.
Sopimuksen tuotannosta Jak-15 sai Tbilisissä sijaitsevan tehdas nro. 31:n kanssa. Tämä oli suora seuraus Jak-3:n tuotannosta. Stalin määräsi, että kahdentoista Jak-15:n ja 12 MiG-9:n piti osallistua voitonparaatiin lokakuussa 1946. Koneet saatiin valmiiksi, mutta ylilento peruuntui sumun takia. Toukokuun paraatissa 1947 kone oli jo mukana. Sarjatuotantomalliin vaihdettiin aseistukseksi kaksi Berezin B-20, ja myöhemmin NS-23-tykkiä.
Se syvenee syksyllä

Se syvenee syksyllä on rap-yhtye Ruger Hauerin 24. marraskuuta 2010 julkaistu studioalbumi. Sen julkaisi Monsp Records. Albumin kaikki biitit on tehnyt Huge L ja albumin masteroinnista vastaa Tommishock.
Taustaa.
Albumin ensimmäiset näytekappaleet "Sig Sauerkraute" ja "Vampyyri" julkaistiin syksyllä 2010. Kappaleesta "Täällä" on kuvattu livepätkiä sisältävä musiikkivideo. Video julkaistiin huhtikuussa 2011. Albumin toinen musiikkivideo julkaistiin kappaleesta "Jokaiselle jotakin". Video koostuu lyhyistä pätkistä, joissa eri suomiräp-artistit laulavat kyseistä kappaletta. Videolla nähdään yhteensä 123 suomalaista rap-artistia. Marraskuun 2014 loppuun mennessä videota oli katsottu YouTubessa lähes kolme miljoonaa kertaa. Albumista julkaistiin vinyylipainos 30. marraskuuta 2011.
Joshua Pim

Joshua Pim (s. 20. toukokuuta 1869 Bray, Wicklow – 15. huhtikuuta 1942 Killiney, Dublin) oli irlantilainen tennispelaaja, joka voitti Wimbledonin tennisturnauksen vuosina 1893 ja 1894.
Nelinpelimestaruuden hän voitti Frank Stokerin kanssa Wimbledonissa vuosina 1890 ja 1893.
Järjestys ja oikeus

Järjestys ja oikeus (, TT), aikaisemmin liberaalidemokraattinen puolue ("Liberalų Demokratų Partija", LDP), on Liettuassa toimiva kansallisliberalistinen puolue. Puolueen nykyisenä puheenjohtajana toimii entinen Liettuan presidentti Rolandas Paksas, joka joutui eroamaan virastaan virkasyytteen takia vuonna 2004. 
Aatteeltaan puolue on keskusta-oikeistolainen, jolla on radikalistinen ja järjestelmänvastainen identiteetti. Puolueen ideologia koostuu kansalliskonservatismista, liberaalikonservatismista, euroskeptismistä ja oikeistopopulismista. Puolue on euroskeptisen Alianssi Euroopan kansakuntien puolesta -liittoutuman ja Euroopan parlamentin Vapaa ja demokraattinen Eurooppa -ryhmän jäsen.
Vuoden 2008 parlamenttivaaleissa puolue sai Seimasin 141 edustajapaikasta 15 paikkaa (12,7 % äänistä).
Liettuan tasavallan liberaalien liike

Liettuan tasavallan liberaalien liike (, LRLS) on Liettuassa toimiva keskusta-oikeistolainen, liberaali ja konservatiiviliberaali puolue. Vuonna 2006 perustettu puolue on Euroopan liberaalidemokraattien liiton ryhmän jäsen. Puolueen perustajat olivat Liberaalin ja keskustalaisen liiton toisinajattelevia jäseniä. Puolueen nykyisenä puheenjohtajana toimii Eligijus Masiulis.
Vuoden 2008 parlamenttivaaleissa LRLS sai Seimasin 141 edustajapaikasta 11 paikkaa (5,72 % äänistä). Puolue on yksi Liettuan nykyisen hallituksen hallituspuolueista.
Dr. Seuss

Theodor Seuss Geisel (2. maaliskuuta 1904 Springfield, Massachusetts – 24. syyskuuta 1991 La Jolla, Kalifornia) oli yhdysvaltalainen kirjailija ja kuvittaja. Hänet tunnetaan parhaiten lastenkirjailijana, jonka teosten tunnusomaisimmat piirteet olivat omalaatuinen rytmikäs kieli ja erikoiset henkilöhahmot. Hän kirjoitti useimmat teoksensa taiteilijanimellä Dr. Seuss.
Toisen maailmansodan aikana Geisel palveli kotirintaman propagandayksikössä, jossa tuotettiin materiaalia sekä kotirintamalle että sotilaille. Samassa yksikössä palveli myös Stan Lee.
Geiselin tunnetuimmat kirjat ovat "Green Eggs and Ham, The Cat in the Hat, One Fish Two Fish Red Fish Blue Fish, Horton Hears a Who!" ja "How the Grinch Stole Christmas!". Hänen kirjoistaan on tehty useita elokuvasovituksia, kuten "The Grinch" (2000), "Katti" (2003), "Horton" (2008), "Lorax" (2012) ja "The Grinch" (2018). Geisel oli toisena käsikirjoittajana elokuvassa "" (1953). Hänen tuotantoaan ei ole suomennettu.
Geiselin perintöä hallinnoiva Dr. Seuss Enterprises päätti vuonna 2020, että kuuden Geiselin teoksen julkaiseminen lopetetaan. Syynä päätökseen on kirjojen sisältämä rasistiseksi mielletty kuvasto.
Porin Uimaseura

Porin Uimaseura (PuS) on Porissa toimiva uimaseura, joka on perustettu vuonna 1908. Seurassa on noin 250 uimaria (2020). 
Porin Uimaseuran tunnetuimpia uimareita ovat olympiamitalistit Arvo Aaltonen ja Matti Mattsson.
Naisten Liiga -kausi 2010

Naisten Liiga on korkein naisten jalkapallon sarjataso Suomessa. Kaudella 2010 sarja pelattiin 12 joukkueen kaksinkertaisena sarjana. Mestaruuden voitti PK-35 Vantaa, mikä oli seuran historian ensimmäinen mestaruus. 
Sarjauudistuksen myötä liigasta putosi suoraan kaksi viimeistä joukkuetta, jotka olivat Tikkurilan Palloseura ja FC Sport. Kolmanneksi viimeinen Tampereen Ilves karsi sarjapaikasta Ykkösen voittajan Jyväskylän Pallokerhon kanssa. Tampereen Ilves säilytti liigapaikkansa. Kausi 2011 pelattiin kymmenellä joukkueella.
Hallitsevana mestarina kauteen lähti Åland United ja sarjanousijat olivat PK-35 Vantaa ja FC Sport. 
Liigakarsinta.
Tampereen Ilves säilytti liigapaikkansa yhteismaalein 2–1.
How Deep Is Your Love

How Deep Is Your Love on Bee Gees -yhtyeen vuonna 1977 julkaistu Grammy-palkittu kappale ja single. Se kuullaan samana vuonna ilmestyneessä elokuvassa "Saturday Night Fever – lauantai-illan huumaa" ja sisältyy myös sen soundtrackille. Hidas ja balladimainen ”How Deep Is Your Love” nousi Yhdysvaltain Billboard Hot 100 -listan kärkeen kolmen viikon ajaksi vuodenvaihteessa 1977–78. Top 10:ssä se pysyi 17 viikkoa, mikä oli aikansa ennätys.
Bee Geesin jäsenet, Barry Gibb, Robin Gibb ja Maurice Gibb, kirjoittivat kappaleen alun perin amerikkalaislaulajatar Yvonne Ellimanin käyttöön. "Saturday Night Fever" -elokuvan tuottaja Robert Stigwood kuitenkin kehotti yhtyettä esittämään sen itse. ”How Deep Is Your Loven” sijaan Bee Gees kirjoitti Ellimanin esitettäväksi kappaleen ”If I Can't Have You”, joka nousi Yhdysvalloissa listaykköseksi. ”If I Can't Have You” kuului myös "Saturday Night Fever" -elokuvaan.
”How Deep Is Your Love” saavutti vuonna 1977 "Best Pop Performance by a Group" -Grammy-palkinnon.
Muita versioita.
Brittiläinen Take That -yhtye teki kappaleesta vuonna 1996 cover-version, joka nousi sen kotimaassa listan kärkipaikalle. Kyseessä oli yhtyeen viimeinen singlejulkaisu ennen vuoden 2006 paluuta. Pepe Willberg puolestaan levytti ”Olet mulle maailmain” -nimisen suomenkielisen version vuonna 1978. Sanoituksesta vastasi Pertti Reponen ja sovituksesta Veikko Samuli. Kappale nousi Suomen singlelistalla sijalle 12 toukokuussa 1978.&lt;ref name="Pennanen/300"&gt;Pennanen 2006, s.300.&lt;/ref&gt;
Kappaleet.
A-puoli
B-puoli
Suezinlahti

Suezinlahti ([suets-] ) on Punaisenmeren lahti, joka sijaitsee Punaisenmeren pohjoisosassa Siinain niemimaan ja Afrikan mantereen välissä rajoittuen pohjoisessa alkavaan Suezin kanavaan. Lahti on pisimmillään noin 314 kilometriä pitkä ja 19-32 kilometriä leveä. Lahden keskellä kulkee raja Afrikan ja Aasian mantereiden välillä.
Buddy Durbin

Buddy Durbin (s. 2. joulukuuta 1951 Camp Atterbury, Indiana Brown County) on yhdysvaltalainen muusikko, säveltäjä, laulaja ja käsikirjoittaja. Hänen musiikkityylinsä on country, swing ja Memphis rockabilly.
1950-luvulta alkaen Buddy on toiminut avustajana monissa TV-sarjoissa ja elokuvissa kuten "Bonanza", "Daniel Boone" ja "Lännen tie".
Hän on toiminut myös stunttina ajaen autoa ja moottoripyörää ja on ollut Elvis Tribute Artist (ETA) jo 45 vuotta. Buddy oli myös Madison Who's Who -jäsen vuoden 2010 vuosikirjassa. 
Buddyn vaimo on Mary Durbin ja lapsia on neljä. Kanadalainen näyttelijä Deanna Durbin on Buddy Durbinin täti.
Ólga Vasdéki

Ólga Vasdéki (, s. 26. syyskuuta 1973 Vólos) on kreikkalainen entinen yleisurheilija, joka kilpaili kolmiloikassa. Hän edusti seuratasolla Panellinios GS:ää. Vasdéki voitti kultaa vuoden 1998 EM-kisoista ja pronssia sekä MM-kisoista 1999 että sisäratojen EM-kisoista 1996. Lisäksi hän voitti muun muassa Välimeren kilpailut 1997. Vasdéki osallistui olympialaisiin kolmesti, vuosina 1996–2004. Hänen parhaaksi olympiasijoituksekseen jäi viides tila Atlantan kisoista 1996.
Vasdéki voitti yhteensä kuusi maansa mestaruutta vuosina 1993–2004. Hänen kolmiloikkaennätyksensä 14,67 oli sillä hetkellä Kreikan ennätys ja Vasdéki on edelleen maansa kaikkien aikojen tilastossa kolmantena. Hän on pituushypyssä Kreikan tilastoissa kymmenenneksi paras. Ólgan veli Spýros oli olympiatason pituushyppääjä.
Ennätykset.
"Lähde: IAAF"
William Tierney Clark

William Tierney Clark (23. elokuuta 1783 Bristol, Englanti – 22. syyskuuta 1852 Lontoo, Englanti) oli englantilainen insinööri, joka suunnitteli erityisesti siltoja. Hän oli ensimmäisiä riippusiltojen suunnittelijoita. 
Clark aloitti paikallisen myllynrakentajan harjoittelijana, eteni sen jälkeen konsultoivaksi insinööriksi ja muutti Lontooseen. Hän työskenteli vuodesta 1811 West Middlesex Waterworks Companyn palveluksessa.
Clark suunnitteli ensimmäisen Lontoon Thamesin ylittävän sillan, Hammersmithin sillan, joka avattiin käyttöön 1827. Muita hänen suunnittelemiaan siltoja ovat riippusilta Marlowin silta Thamesin yli sekä Norfolkin silta yhdessä Samuel Brownin kanssa. Norfolkin silta ylittää Adurjoen Shoreham-by-Seassa West Sussexissa, ja se avattiin 1834, mutta 1923 sen tilalle rakennettiin uusi silta.
Kansainvälisesti tunnetuin suunnittelutyö on Széchenyin ketjusilta, joka ylittää Tonavan Budapestissa Unkarissa. Marlow'n silta on lähes samanlainen mutta pienempi prototyyppi. Tierney Clark suunnitteli sen 1839, ja rakentamista valvoi Budapestissa skotlantilainen Adam Clark (ei sukua). Silta avattiin 1849.
Tierney Clarkin nimiin on pantu myös Highamin ja Frindsburyn välinen tunneli lähellä Rochesteria Pohjois-Kentissä, ja se oli tarkoitettu Thamesin ja Medwayn välisen kanavan käyttöön. Kanavasta ei kuitenkaan tullut menestystä, mutta se otettiin käyttöön Gravesendin ja Rochesterin väliselle rautatielle.
Tierney Clark asui ja kuoli Hammersmithissa Länsi-Lontoossa. Hänen muistomerkissään paikallisessa seurakunnan kirkossa St Paul’sissa on kuva läheisestä sillasta. Budassa on hänelle nimetty katu, ja Unkarin konsultti-insinöörit ja arkkitehdit myöntävät vuosittain hänen kunniakseen perustetun palkinnon Tierney Clarkin insinööripalkinnon.
Työväenpuolue (Liettua)

Työväenpuolue (, lyh. DP) on Liettuassa toimiva keskustalainen puolue, jonka perusti vuonna 2003 venäläissyntyinen miljonääri Viktor Uspaskich.
Työväenpuolue voitti vuoden 2004 parlamenttivaalit. Presidentti Valdas Adamkus ei kuitenkaan halunnut työväenpuoluetta hallituksen johtoon. Työväenpuolue nousi silti vaalivoittonsa ansiosta hallitukseen, mutta sitä johti Algirdas Brazauskas. Vuonna 2006 työväenpuolue hajosi, kun paljastui, että se maksoi parlamenttiedustajilleen ohi kirjanpidon. Vuoden 2008 parlamenttivaaleissa Työväenpuolueen ja Nuoriso-puolueen muodostama koalitio sai Liettuan parlamentin Seimasin 141 edustajapaikasta 11 paikkaa.
Vuoden 2012 vaaleissa Työväenpuolue menestyi saaden lähes 20 % koko maan äänistä ja 29 paikkaa Seimasissa. Vaalien myötä Työväenpuolue lähti mukaan Algirdas Butkevičiusin muodostamaan koalitiohallitukseen.
Man Is the Bastard

Man Is the Bastard oli kalifornialainen powerviolence-genren pioneeriyhtye. Genren nimitys on peräisin Man Is The Bastardin kappaleesta ”Hispanic Small Man Power”. Yhtye perustettiin vuonna 1991 ja se hajosi 1997.
Diskografia.
Kokoelma julkaisuissa.
Tuntematon julkaisuvuosi
Viktor Uspaskich

Viktor Uspaskich (, , s. 24. heinäkuuta 1959 Urdoma, Arkangelin alue, Neuvostoliitto) on venäläissyntyinen liettualainen yrittäjä, hitsaaja ja poliitikko. Uspaskich toimii vuonna 2003 perustamansa Työväenpuolueen puheenjohtajana.
Uspaskich on toiminut Seimasin kansanedustajana vuosina 2000–2005 ja 2008–2009. Vuosina 2004–2005 hän toimi Liettuan talousministerinä, mutta joutui eroamaan petosepäilyjen vuoksi ja pakoili rikossyytteitä jonkin aikaa Venäjällä. Vuodesta 2009 lähtien Uspaskich on toiminut europarlamentaarikkona Euroopan parlamentissa.
Jalmari Helander

Jalmari Helander (s. 21. heinäkuuta 1976) on suomalainen elokuvaohjaaja ja -käsikirjoittaja. Hän on ohjannut mainoksia, lyhytelokuvia ja musiikkivideoita. Hänen ensimmäinen pitkä elokuvansa, "Rare Exports" sai ensi-iltansa joulukuussa 2010. Cate Blanchett nimesi sen yhdeksi suosikkielokuvistaan ja Helander sai elokuvasta parhaan lavastuksen Jussin.
Helanderin toinen pitkä elokuva, "Big Game" on suomalaistuotanto, joka kuvattiin Saksassa. Elokuvan pääosia esittävät Samuel L. Jackson ja "Rare Exportsissakin" esiintynyt Onni Tommila. Muissa rooleissa ovat esimerkiksi Jim Broadbent, Ray Stevenson ja Felicity Huffman.
2023 ensi-iltaan tulleesta väkivaltaisesta "Sisu"-elokuvasta tuli kansainvälinen menestys. Yhdysvalloissa elokuvan levitti Lionsgate, joka mm. laittoi Sisun trailerin tuoreen John Wick -elokuvan alkuun. Elokuvasta tulikin vuoden 2023 Pohjois-Amerikan toiseksi katsotuin eurooppalainen elokuva. Pääosaa, Aatami Korpea, eräänlaista suomalaista toisen maailmansodan ramboa esitti elokuvassa Jorma Tommila.
Huhtikuussa 2025 julkaistiin tieto Sisu 2 -elokuvan ensi-iltapäivistä: "Sisu 2" saa ensi-illan Suomessa lokakuun 22. päivä 2025, kuukautta ennen USA:n ensi-iltaa. Elokuvan maailmanlaajuiset levitysoikeudet on Sony Picturesilla.
Toukokuussa julkaistiin, että Helander tulee ohjaamaan Rambo-elokuvasarjan esiosan, nuoresta John Rambosta kertovan elokuvan. Elokuvaa alettiin kuvata Thaimaassa lokakuussa 2025.
Kaikkien Helanderin pitkien elokuvien tuottajana on toiminut Petri Jokiranta. Helander ja Jokiranta saivat yhteistyöstään elokuvataiteen valtionpalkinnon 2011.
Helander on käyttänyt useissa tuotannoissaan jo ensimmäisistä lyhytelokuvista tuttua tekijäryhmää, johon kuuluvat muun muassa käsikirjoittajaveli Juuso Helander, kuvaaja Mika Orasmaa sekä näyttelijä Jorma Tommila.
Yksityiselämä.
Näyttelijä Onni Tommila on Helanderin sisarenpoika. Helanderin sisko on lavastaja Ida Helander-Tommila.
Yared Asmerom

Yared Asmerom Tesfit (s. 4. helmikuuta 1980 Asmara) on eritrealainen yleisurheilija, joka kilpailee kestävyysjuoksussa. Hän on erikoistunut maratonille, jossa sijoittui neljänneksi Osakan MM-kisoissa 2007. Asmerom on osallistunut olympialaisiin kahdesti. Pekingissä 2008 hän sijoittui kahdeksanneksi ajalla 2.11.11 ja Lontoossa 2012 19:nneksi ajalla 2.15.24.
Ennätykset.
"Lähde: IAAF"
Liberaali ja keskustalainen liitto (liettualainen puolue)

Liberaali ja keskustalainen liitto () on Liettuassa toimiva keskusta-oikeistolainen puolue. Puolue syntyi vuonna 2003 Liettuan liberaalin liiton, Liettuan keskustalaisen unionin ja Modernien kristillisdemokraattien yhdistyessä yhdeksi puolueeksi. Puolueen nykyisenä puheenjohtajana toimii Gintautas Babravičius.
Vuoden 2008 parlamenttivaaleissa Liberaali ja keskustalainen liitto sai Seimasin 141 edustajapaikasta 8 paikkaa.
Marion Raven

Marion Elise Ravn (s. 25. toukokuuta 1984 Lørenskog) on norjalainen laulaja. Hänen artistinimensä on Marion Raven. Hän oli teininä toinen M2M-popduon jäsenistä. Nykyään Larsen on soolouralla.
Ravenin ensimmäinen sooloalbumi "Here I Am" ilmestyi vuonna 2005. Hänen toinen albuminsa "Set Me Free" ilmestyi kesäkuussa 2007, ja se julkaistiin myös Norjan ulkopuolella. Raven on myös kirjoittanut Pixie Lottin kappaleen "Jack", joka julkaistiin Pixie Lottin debyyttialbumilla.
Annan mielen kiemurat

Annan mielen kiemurat on vuonna 2007 julkaistu islantilainen tietokoneanimoitu lyhytelokuva. Alkuperäisen Annan äänenä toimii Björk.
Juoni.
Anna on täydellinen lapsi vaaleanpunaisine vaatteineen, kunnes eräänä aamuna yleensä aamuvirkku tyttönen ei herääkään aikaisin ja veljen mennessä herättämään häntä huomaa perhe karun totuuden, Anna on muuttunut mustiin pukeutuvaksi rääväsuuksi, hänestä on tullut teini.
Oliivimaanappari

Oliivimaanappari ("Corythopis delalandi") on Etelä-Amerikassa tavattava napsijoihin kuuluva varpuslintu.
Koko ja ulkonäkö.
Kooltaan oliivimaanappari on noin 14 cm. Selästään, päästään ja siivistään laji on väritykseltään oliivinruskea. Kurkku ja vatsa ovat kellertävän valkoiset. Oliivimaanapparin rinta on musta. Laji muistuttaa ulkonäöltään huomattavasti maanapparia ("Corythopis torquatus").
Levinneisyys ja elinympäristö.
Oliivimaanapparin levinneisyysalue ulottuu Brasilian eteläosista Paraguayn ja Bolivian itäosiin sekä pohjoiseen Argentiinaan. Linnun elinympäristöä ovat kosteiden metsien pohjakerrokset. Laji tulee toimeen myös jossain määrin hakatuissa metsissä. Oliivimaanapparin elinympäristöt sijaitsevat yleensä alle 800 metrin korkeudella merenpinnasta.
In Salah

In Salah (myös 'I-n-Salah, 'Ayn Şālah̨, 'Ayn Şalih, Aïn Salah) (, suom. ”"suolainen vesi"”) on kaupunki Tamanrassetin maakunnassa Algeriassa. Asukkaita kaupungissa on 32 518 (2008). Aikoinaan In Salah oli kauppakaupunki, jonka kautta kulki etelästä norsunluuta, orjia ja kultaa, joita vaihdettiin pohjoisesta tulleisiin eurooppalaisiin tuotteisiin. Nykyisin kaupungin pääelinkeino on taatelinkasvatus.
In Salahissa on esimerkiksi suuri sairaala, postitoimisto, pankki, matkatoimistoja, hotelli ja kahviloita. Kahdeksan kilometriä kaupungin keskustasta koilliseen sijaitsee lentoasema, jonne on viikoittain lento Algerian pääkaupungista Algerista ja etelässä sijaitsevasta Tamanrassetista. Kaupungin linja-autoasema ("gare routière") sijaitsee noin 20 minuutin kävelymatkan päässä keskustasta koilliseen. Linja-autoasemalta liikennöi linja-autoja Ghardaïaan, Tamanrassetiin ja Adrariin.
Dakar-rallin reitti on kulkenut In Salahin kautta vuosina 1979–1980 ja 1984–1987.
Maantiede.
In Salah sijaitsee Algerian keskiosassa ja kuuluu Tamanrassetin maakuntaan ("wilaya"). Kaupungista on matkaa Aoulefiin 180 kilometriä, Regganeen 270km ja Tamanrassetiin 700 km. In Salahista etelään sijaitsee Ahaggarin kansallispuistoon kuuluva Tassili d'Immidirin alue vuorineen ja kanjoneineen.
In Salah on nykyisin jakaantumassa kahtia, sillä liikkuva hiekkadyyni on etenemässä kaupungin keskustassa lännen suunnasta noin metrin matkan viidessä vuodessa. Kun dyyni tavoittaa jonkin rakennuksen ja hautaa sen, kuluu sukupolvi tai kaksi, ennen kuin rakennus on jälleen hiekasta vapaana. Sen jälkeen rakennuksessa ennen dyynin alle jäämistä asuneen asukkaan sukulaiset kunnostavat rakennuksen ja asettuvat asumaan sinne.
Amsterdamin olympiastadion

Amsterdamin olympiastadion on olympiastadion Amsterdamissa Hollannissa ja Stadion rakennettiin olympialaisia 1928 varten. Stadionin arkkitehti oli Jan Wils. Wils laati rakennustöitä varten yli 1 200 yksityiskohtaista piirrosta, joista yksi oli olympiatulelle tarkoitettu Maraton-torni.
Peter Green Splinter Group (albumi)

Peter Green Splinter Group on englantilaisen, saman nimisen bluesyhtyeen ensimmäinen albumi. Se sisältää kaksi studioäänitystä sekä kymmenen yhtyeen Euroopan -kiertueelta taltioitua live-esitystä. Albumi oli samalla Peter Greenin come-back albumi - hän oli ollut poissa musiikkikuviosta 10 vuoden ajan.
Albumi sisältää vanhoja, tunnettuja blues-coverita Greenin ja kitaristi Nigel Watsonin laulamana. Vankan taustan antavat yhtyeen muut muusikot Cozy Powell, Neil Murray ja Spike Edney. Vaikka Greenin lauluääni on hieman “ohut”, kitara ja huuliharppu toimivat kuten Fleetwood Mac -aikoina. Splinter Groupin jäsenet ovat ammattitasoa, Powell maailman luokan rumpali, Murray tanakka basisti, Watson kunnon kepittäjä ja Edney hammondeilla ja koskettimilla antaa tukevan pohjan soitannolle. (Kuuntele vaikka “Help Me” -kappaleen hammond-sooloa!)
Levyllä on covereita mm. Robert Johnsonin, Elmore Jamesin, Otis Rushin ja Sonny Boy Williamsonin tuotannosta. 
Kappaleet.
Japanilaisessa albumiversiossa lisäksi bonus-kappaleena “The Green Manalishi” (Peter Green).
Suppeneva sarja

Sarjan summa määritellään sarjan äärellisten osasummien muodostaman lukujonon
raja-arvona. Jos tällainen summa löytyy, sarja suppenee. Jos sarja ei suppene, on se hajaantuva sarja. Suppenemisen voi osoittaa määritelmän avulla tai suppenemistesteillä.
Määritelmä.
Sarja 
formula_1 suppenee, jos sen osasummien jono 
formula_2
suppenee, ts. jos 
formula_3
s.e. formula_4.
Tällöin S on sarjan summa ja merkitään 
formula_5
Sarjan suppenemiseen liittyviä lauseita.
Lause 1..
Jos formula_6 suppenee, niin formula_7
Lause 2..
Suppenevalle sarjalle erotusta
formula_8
sanotaan sarjan n:nneksi jäännöstermiksi.
Lause 3..
Suppenevalle sarjalle formula_9
Lause 4..
Jos formula_10 ja formula_11, sekä formula_12, niin
formula_13
formula_14
Lause 5..
Jos sarja formula_15 suppenee ja sarja formula_16 hajaantuu, niin summasarja formula_17 hajaantuu.
Jos molemmat sarjat formula_15 ja formula_16 hajaantuvat, niin niiden summasarja formula_17 voi joko a)supeta tai b)hajaantua.
Lause 6. Cauchyn yleinen suppenemiskriterio sarjoille.
Sarja formula_15 suppenee formula_22 kohti formula_23 s.e.
formula_24
kaikilla formula_25 aina kun formula_26
Itseisesti suppeneva sarja.
Määritelmä.
sarja formula_15 
suppenee itseisesti, jos sarja formula_28 suppenee.
Lause 7..
Jos formula_28 suppenee, niin formula_15 suppenee. Tällöin sarjoille pätee 
formula_31
Lähteet.
Lauri Myrberg: Differentiaali- ja integraalilaskenta korkeakouluja varten osa 2, 1.-2. painos, Tampereen Kirjapaino-Oy Tamprint, 1978
Jouni Kankaanpää, Lauri Myrbeg, Jussi Väisälä, Hannu Honkasalo: Differentiaali- ja integraalilaskenta I.2
Eric Saade

Eric Khaled Saade (s. 29. lokakuuta 1990 Kattarp, Ruotsi) on libanonilais-palestiinalais-ruotsalainen laulaja, joka on toiminut myös juontajana Disney Channelilla ja ääninäyttelijänä. 
Musiikkiura.
13-vuotiaana laulujen kirjoittamisen aloittanut Saade nousi julkisuuteen "Joker"-musiikkikilpailun voittajana ja What's Up -poikabändin jäsenenä. Hän erosi yhtyeestä helmikuussa 2009 aloittaakseen soolouran. Elokuussa 2009 hän allekirjoitti levytyssopimuksen Roxy Recordingsin kanssa, ja ensimmäinen single "Sleepless" julkaistiin joulukuussa. Vuonna 2010 Saade osallistui Melodifestivaleniin eli Eurovision laulukilpailun Ruotsin karsintaan. Hänen esittämänsä kappale "Manboy" sijoittui kolmanneksi ja nousi kilpailumenestyksen myötä kolmeksi viikoksi Ruotsin singlelistan kärkeen. Toukokuussa 2010 julkaistiin Saaden esikoisalbumi "Masquerade", joka nousi Ruotsin albumilistalla toiseksi. Saade toimi Ruotsin pisteidenantajana vuoden 2010 Eurovision laulukilpailun finaalissa.
Saade osallistui Melodifestivaleniin myös vuonna 2011 kappaleella "Popular". Hän voitti kilpailun ja edusti Ruotsia vuoden 2011 Eurovision laulukilpailussa Saksan Düsseldorfissa. Saade selviytyi finaaliin semifinaalinsa voittajana. Finaalissa Saade menestyi kappaleellaan sijoittuen kolmanneksi, joka oli siihen asti Ruotsin paras sijoitus sitten vuoden 1999 voiton.
Saaden toinen studioalbumi "Saade Vol. 1" julkaistiin kesäkuussa 2011, ja se nousi ilmestyttyään Ruotsissa listakärkeen. Suomen albumilistalla sen sijoitus oli kuudestoista. Kolmas albumi "Saade Vol. 2" julkaistiin marraskuussa 2011. Neljäs albumi "Forgive Me" julkaistiin elokuussa 2013.
Hän ääninäytteli Shanen osan "Camp Rock" -elokuvan ruotsiksi dubatussa versiossa.
Saade toimi vuoden 2013 Euroviisuissa juontajana green roomissa. Vuonna 2015 hän osallistui Melodifestivaleniin kappaleella "Sting".
Saade juonsi vuonna 2019 Melodifestivalenin kaikki karsinnat ja myös finaalin yhdessä Sarah Dawn Finerin, Marika Carlssonin ja Kodjo Akolorin kanssa. Saade toimi myös saman vuoden Euroviisujen selostajana Ruotsissa.
Vuonna 2021 Saade osallistui Melodifestivaleniin kappaleella "Every Minute".
Yksityiselämä.
Saaden vanhemmat erosivat hänen ollessaan neljävuotias. Hänen isänsä on kotoisin Libanonista ja äitinsä Ruotsista. Saade seurusteli ruotsalaislaulajan Molly Sandénin kanssa, mutta he erosivat alkuvuodesta 2012.
Särkyneiden sydänten tie

Särkyneiden sydänten tie on iskelmälaulaja Suvi Teräsniskan esikoisalbumi, joka julkaistiin kesäkuussa 2008. Albumi ylsi Suomen virallisen listan sijalle 11, ja se pysyi listalla yhteensä 24 viikkoa.
Albumi myi kultaa vuonna 2009 ja platinaa vuonna 2010.
Chrístos Mylórdos

Chrístos Mylórdos (, s. 30. huhtikuuta 1991) on kyproslainen laulaja. Hän edusti maataan vuoden 2011 Eurovision laulukilpailussa voitettuaan 10. syyskuuta 2010 käydyn Performance-kykykisan finaalin. Mylórdos kilpaili Eurovision laulukilpailun toisessa semifinaalissa 12. toukokuuta kappaleella ”San ángelos s'agápisa” ja sijoittui semifinaalin 18:nneksi eli toiseksi viimeiseksi eikä päässyt finaaliin.
3JS

3JS on hollantilainen yhtye Volendamista, Pohjois-Hollannista. Yhtyeeseen kuuluvat Jan Dulles, Jaap Kwakman sekä Jaap de Witte. Yhtye tuli suosioon heidän debyyttialbumistaan, "Watermensonista" (2007). Sen lisäksi he ovat julkaisseet kaksi muuta albumia, "Kamers van m'n hart" (2008) sekä "Dromers en dwazen" (2010). Lisäksi he ovat julkaisseet useita singlejä.
Eurovision laulukilpailu 2011.
Alankomaiden televisioyhtiö TROS ilmoitti kesällä 2010, että 3JS edustaa maata vuoden 2011 Eurovision laulukilpailussa. Yhtye esitti Alankomaiden karsinnassa viisi kappaletta, joista katsojat äänestivät maan edustuskappaleeksi "Je vecht nooit alleen". Kansainvälistä Eurovision laulukilpailua varten kappale käännettiin englanniksi nimellä "Never Alone". Yhtye kilpaili Eurovision laulukilpailun toisessa semifinaalissa 12. toukokuuta, sijoittui semifinaalin 19:nneksi eli viimeiseksi eikä päässyt finaaliin.
Shan shui

Shan shui (, "vuoristo-vesi") on kiinalainen maalaustyyli. Teokset yleensä esittävät luonnonmaisemia ja ne on tehty musteella ja siveltimellä. Tyypillisiä kohteita ovat vuoret, joet ja vesiputoukset.
Historia.
Tyyli kehittyi 400-luvulla Liu-Song-dynastian aikana. Myöhemmin maalaustyyli tuli tunnetuksi muun muassa Zhang Zeduanin töiden kautta. Useimmat teokset kuvasivat vuoria, joita Kiinassa pidettiin pyhinä paikkoina, sillä ne olivat kuolemattomien asuinpaikkoja ja täten lähellä taivasta. Filosofinen kiinnostus luontoon tai naturalismin myyttiset vaikutteet voivat osaltaan olla vaikuttaneet tyylin suosioon. "Shan shui" -tyylissä, kuten useissa kiinalaisissa maalaustyyleissä, on nähtävissä selkeitä viittauksia taolaisuuteen.
Käsitteet.
Useimmat "shan shui" -tyylin määritelmät olettavat tyylin sisältävän kaikki antiikin Kiinassa tehdyt vuoria ja vesiä kuvaavat maalaukset. Nykyajan kiinalaiset taiteilijat kuitenkin katsovat, että ainoastaan vuoria ja tiettyjä sääntöjä noudattavat vesiä kuvaavat teokset ovat "shan shui" -tyylin mukaisia. Tyylin teoksissa taiteilija ei pyri toistamaan luonnossa näkemäänsä maisemaa vaan kuvaamaan mitä he ovat ajatelleet luonnosta. Oleellista ei ole, muistuttavatko teoksen värit ja muodot todellista maisemaa.
Kompositio.
"Shan shui" -tyylin maalauksissa on hyvin tiukat säännöt tasapainolle, kompositiolle ja muodolle. Kaikissa maalauksissa tulisi olla kolme osaa:
"Polku" – polut eivät koskaan ole suoria vaan ne kiemurtelevat kuten puro tai joki. Tämän avulla maisemaan saadaan syvyyttä. Polku voi olla joki tai kävelypolku tai auringon matka taivaan halki vuorten poikki. Tarkoituksena on pyrkiä toistaa luonnon omia muotoja.
"Kynnys" – polun tulisi johtaa kynnykselle. Kynnyksen tarkoitus on ympäröidä katsoja ja toivottaa tämä tervetulleeksi. Kynnys voi olla vuori tai maassa oleva varjo. Tarkoituksena on, että vuori tai sen raja on aina selkeästi kuvattu.
"Sydän" – sydän on maalauksen keskipiste ja kaikkien elementtien tulisi johtaa sitä kohti. Sydän määrittää maalauksen tarkoituksen. Tarkoituksena on, että maalauksella on yksi keskipiste ja kaikki maalauksen luonnolliset viivat johtavat keskipistettä kohden.
Elementit ja värit.
"Shan shui" -tyylin maalaukset noudattavat kiinalaista viiden elementit-mallia. Kullakin ilmansuunnalla on oma värinsä ja elementtinsä.
Elementtien väliset positiiviset vuorovaikutukset ovat:
Elementtejä, jotka reagoivat toisiinsa positiivisesti, pitäisi käyttää yhdessä. Esimerkiksi vesi täydentää sekä metallia että puuta, joten maalauksessa voidaan yhdistää sininen ja vihreä tai sininen ja valkoinen. Maan ja tulen välillä on positiivinen vuorovaikutus joten maalaus voi yhdistää keltaista ja punaista.
Negatiivisia vuorovaikutuksia ovat:
Elementtejä, joiden välillä on negatiivinen vuorovaikutus, ei tulisi koskaan käyttää yhdessä. Esimerkiksi tuli ei reagoi positiivisesti veden tai metallin kanssa joten maalauksessa ei ikinä yhdistetä punaista ja sinistä ja punaista ja valkoista.
Heliseenit

Heliseenit ovat orgaanisessa kemiassa yhdisteitä, joissa bentseenirenkaat tai muut aromaattiset renkaat ovat liittyneet toisiinsa muodostaen kierremäisiä rakenteita. Heliseenit ovat keränneet huomiota johtuen niiden ainutlaatuisesta rakenteesta spektroskooppisista ja optisista ominaisuuksista.
Heliseeneille ominaista on kiraalisuus, joka johtuu joko myötä- tai vastapäivään kiertyvästä rakenteesta.
Teddy Mayer

Edward Everett ”Teddy” Mayer (8. syyskuuta 1935 – 30. tammikuuta 2009) oli yhdysvaltalainen kilpa-autoyrittäjä IndyCarsissa ja Formula ykkösissä. Hän menestyi kilpa-autoilussa Formula ykkösissä ja oli Mclaren-tallin tallipäällikkö vuosina 1970–1981.
Mayer kuoli Parkinsonin tautiin tammikuussa 2009. Mayer oli naimisissa vaimonsa Sallyn kanssa vuoteen 1993 asti ja hänellä oli liitosta kaksi lasta. Hänen poikansa Tim Mayer on toiminut kilpailujen tuomaristossa sekä Yhdysvaltain autokilpailujen järjestäjänä. Mayerin veli Timmy Mayer oli F1-kuljettaja, joka kuoli Tasmanian autokilpailuissa vuonna 1964.
Luettelo maailman pisimmistä rautatietunneleista

Tämä on luettelo maailman pisimmistä rautatietunneleista. Luettelo käsittää kaksikymmentä pisintä rautatietunnelia. Itävaltaan on rakenteilla 55 kilometriä pitkä Brennerin pohjatunneli, joka on tarkoitus ottaa käyttöön vuonna 2026.
Time Traders

Time Traders on englantilaisen Peter Green Splinter Group -bluesyhtyeen järjestyksessään kuudes albumi. Se sisältää 13 äänitystä, joista kosketinsoittaja Roger Cottonin ja basisti Pete Stroudin nimiin on merkitty neljä sävellystä. Kitaristi Nigel Watsonillta on kolme ja kaksi, instrumentaalin ”Underway” ja päätöskappaleen ”Uganda Woman” tekijäksi on merkitty Peter Green.
Albumi on hyvin Fleeywood Mac -henkinen, Peter on taas sekä laulu- että soittokunnossa. Musiikki on aitoa Chicago bluesia Lontoon-murteella esitettynä, vaikuttajinaan muun muassa Muddy Waters, Otis Rush ja B. B. King. Levyllä vierailee teoksessa ”Underway” kitaristi Snowy White, entinen Greenin ja David Gilmourin taustamuusikko.
Homoilta

Homoilta on Ajankohtaisen kakkosen vuosina 1996 ja 2010 järjestämä teema- sekä keskusteluohjelma homoseksuaalien yhteiskunnallisista oikeuksista. Molemmat illat aiheuttivat vilkkaan julkisen keskustelun asiasta. Jälkimmäisen keskusteluillan jälkeen kirkosta erosi noin 40 000 ihmistä edellisvuotta enemmän.
2010 homoillan jälkeen rikottiin useita eroakirkosta.fi-palvelun ennätyksiä: homoillan jälkeen palvelussa rikottiin eniten vuodessa eronneiden ennätys, 56 000 henkilöä. Lisäksi homoillan jälkeen rikottiin useita kertoja päiväkohtainen eroajamäärä, viimeisimpänä 18. lokakuuta, jolloin kirkosta erosi 6 773 ihmistä. Suomen evankelis-luterilaisen kirkon mukaan vuonna 2010 erosi 83 097 henkilöä, kun edellisvuonna oli eronnut 43 650 henkilöä.
Vuonna 2010 esitetty homoilta palkittiin vuoden journalistitekona.
Homoliitto-ilta 1996.
9. huhtikuuta 1996 illan koko nimenä oli homoliitto-ilta ja sen juonsivat Pasi Toivonen ja Anne Flinkkilä sekä heidän vierainaan olivat:
Homoilta 2010.
Osallistujat.
12. lokakuuta 2010 juontajina toimivat Salla Paajanen ja Jyrki Richt sekä heidän vierainaan olivat:
Katsojaluvut.
Homoiltaa seurasi ensimmäisellä jaksolla 415 000 katsojaa ja toisella jaksolla 309 000 katsojaa. Ohjelma keräsi myös katsojia Yle Areena -palvelussa, jossa ohjelman ensimmäistä osaa katsottiin yli 100 000 kertaa ja toista osaa yli 64 000 kertaa.
Päivi Räsänen ja kirkostaeroamisaalto.
2010 pidetyn homoillan jälkeen Päivi Räsänen sai huomattavasti enemmän kritiikkiä kuin muut osallistujat. Noin viikon kuluttua ohjelmasta häntä myös haastateltiin erikseen Ykkösen Aamu-TV:ssä. Räsänen on ottanut aikaisemminkin kantaa homoseksuaaleihin ja hän onkin ollut osallistujana molemmissa homoilloissa.
Räsänen sanojensa mukaan puolusti ohjelmassa Raamatun mukaista avioliittomallia. "Homoiltaa" seurasi eroaalto kirkosta.
Räsänen ei ollut ohjelmassa mukana kirkon virallisena edustajana. Alle viikossa eroajien määrä oli jo 24 000, kun koko edellisvuonna eroja oli yhteensä 40 000. Räsäsen esiinnyttyä tv:ssä 18. lokakuuta seurasi taas uusi eroennätys, 6 773 nettieroa. Jo samana aamuna oli laskettu Homoillan jälkeisten erojen aiheuttavan kirkolle 5,5 miljoonan euron verotulomenetykset vuosittain. Eroakirkosta.fi-palvelun saamissa eropalautteissa kuitenkin vain noin kolmasosassa viitataan käytyyn keskusteluun homojen oikeuksista kirkossa. Valtaosa palautteista kertoo syiksi eroon kirkollisveron, uskon puutteen tai kirkon merkityksettömyyden eroajan omassa elämässä. Pieni vähemmistö kertoo eronneensa myös kirkon liberaalisuuden takia.
Monet julkisuuden henkilöt, kuten kirjailija Jari Tervo ja tähtitieteen professori Esko Valtaoja arvostelivat rajusti Räsäsen näkemyksiä. Arkkipiispa Kari Mäkinen sanoutui irti Räsäsen ja Tampereen piispan tv-ohjelmassa esittämistä homoseksuaaleja loukanneista mielipiteistä ja kiirehti kirkolle ohjeita homoseksuaalien rekisteröidyn parisuhteen rukoustilaisuudesta.
Kirkosta eroamisten ohella Suomen Kristillisdemokraattien kerrottiin saaneen Homoillan jälkeen yli tuhat uutta jäsentä. Kristillisdemokraatit tukivat myös julkisesti puheenjohtajaansa.
Impaled Nazarene / Driller Killer

Impaled Nazarene / Driller Killer on suomalaisen black metal -yhtyeen Impaled Nazarenen ja ruotsalaisen punkyhtyeen Driller Killerin split-albumi, joka on julkaistu vuonna 2000.
Kappaleet.
Impaled Nazarene
Driller Killer
Utva 75

Utva 75 oli 1970-luvun puolivälissä Jugoslaviassa Utva-lentokonetehtaan kehittämä sotilasperuskoulutuskone, joka on myös yleisilmailukone. Koneen ensilento tehtiin 19. toukokuuta 1976. 
Utva 75 kehitettiin korvaamaan Utva Aero 3 Jugoslavian ilmavoimien koulukoneena. 138 konetta valmistettiin, joista noin sata Jugoslavian ilmavoimille. Viimeiset kaksi konetta valmistettiin vuonna 2003.
The Great American Bash (2006)

The Great American Bash (2006) oli kolmas vuosittainen The Great American Bash showpaini pay-per-view (PPV) tapahtuma, minkä tuotti World Wrestling Entertainment (WWE). Se järjestettiin 23. heinäkuuta, 2006 Conseco Fieldhousella Indianapoilisissa, Indianassa ja tapahtuma oli SmackDown! brändin PPV.
Tapahtumassa käytiin ensimmäinen Punjabi Prison ottelu, missä kohtasivat The Undertaker ja The Big Show.
Taustaa.
"Pääfeudi", mikä johti The Great American Bashiin oli Rey Mysterion ja King Bookerin välillä, jotka taistelivat World Heavyweight -mestaruudesta. 7. heinäkuuta SmackDown!ssa, Bookerista tuli ykkös haastaja World Heavyweight -mestaruudesta, kun hän eliminoi viimeisenä Matt Hardyn ja William Regalin battle royalissa. Myöhemmin samana iltana, Booker ja hänen vaimo, Queen Sharmell hyökkäsivät Mysterion kimppuun kulissien takaisella tilalla. Seuraavan viikon SmackDown!ssa, Mysterio kohtasi William Regalin, joka oli Bookerin hovin jäsen. Booker, joka oli kommentoimassa ottelua, sekaantui otteluun ja yritti käydä Mysterion kimppuun. Mysterio kuitenkin pääsi niskan päälle ja voitti Regalin selätyksellä. Ottelun jälkeen. Mysterio iski Bookerille 619:n ja seated sentonin. 21. heinäkuuta SmackDown!ssa, Mysterio voitti Bookerin ei-titteli ottelussa iskettyään hänelle 619:n ja Chavo Guerreron sekaannuttua otteluun.
Toinen ensisijainen feudi, mikä johti tapahtumaan oli The Undertakerin ja The Great Khalin välillä. Edellisessä SmackDown! brändin pay-per-view tapahtumassa, Judgment Dayssä, Khali voitti Undertakerin. Kuukautta myöhemmin, 30. kesäkuuta SmackDown!ssa, Khali haastoi Undertakerin ensimmäiseen Punjabi Prison otteluun The Great American Bashissa. Viikoa myöhemmin, The Undertaker hyväksyi Khalin haasteen. Tapahtumassa, The Big Show paikkasi Khalin, koska hän ei kyennyt osallistumaan otteluun.
Harmagedon (elokuva)

Harmagedon on Jussi Parviaisen käsikirjoittama, vuonna 1986 ensi-iltansa saanut elokuva, jonka maailma ja henkilöt pohjautuvat Parviaisen näytelmätrilogiaan "Jumalan rakastaja, Valtakunta" ja "Diletantti". 
Tarina.
Juppiajan Helsinkiin sijoittuvassa elokuvassa päähenkilö Juska Paarma (Jussi Parviainen) herää kuolleista ja aloittaa yhden miehen sodan ympäröivää maailmaa vastaan, aisaparinaan ystävänsä Hili-Bili Huotari (Aake Kalliala). Valkoisella haulikolla aseistettu Paarma kylvää ympärilleen tuhoa ja kohtaa matkallaan muun muassa entiset tyttöystävänsä ja heidän uudet miehensä.
Vastaanotto.
"Helsingin Sanomien" Helena Ylänen kirjoitti, ettei "Harmagedon" muistuta mitään muuta elokuvaa ja on täysin epäitsenäinen teos, jota lienee lähes mahdoton ymmärtää, ellei ole aiemmin nähnyt ainakin "Jumalan rakastajaa". Silti elokuva on Yläsen mielestä ”nautittavasti tyylitelty, oman pienuutensa koko ajan tyylikkäästi huomioonottava” elokuva, joka ”hehkuu Parviaisen omaleimaista charmia”.
Mikael Arnkil

Mikael Arnkil (s. 26. helmikuuta 1972 Helsinki) on metalliyhtye Impaled Nazarenen basisti. Hän on toiminut myös yhtyeiden Nevergreen, Abhorrence ja Antidote rumpalina. Hän toimi 2000-luvun taitteessa myös N.O.E. Panicissa soittaen itse rumpuja, kitaraa ja bassoa sekä toimien yhtyeen laulajana vuosina 1990–1991.
Hän on maininnut vaikuttajikseen mm. Cliff Burtonin, Ron Roycen, Lemmy Kilmisterin, Steve Harrisin, Iron Maidenin, Celtic Frostin, sekä alkoholin.
Arnkilin kalustoon kuuluu ESP Ltd TA-500 ja ESP Ltd B-2005 bassokitarat, Warwick X-Treme 10.1 vahvistin, Warwick WN Terminator speaker, Boss ODB-3 Bass Overdrive, Boss TU-2 Chromatic Tuner, sekä Carl Martin Boost Kick -pedaali.